नई दिल्‍ली। आमतौर पर डेंगू में तेज़ बुखार, शरीर में भयंकर दर्द, सिरदर्द, उल्टी, शरीर पर चकत्ते हो जाते हैं। हालांकि हाल ही में हुई एक स्‍टडी में सामने आया है कि कोई जरूरी नहीं कि सभी मरीजों में ये लक्षण दिखाई ही दें। नई दिल्‍ली स्थित AIIMS के मेडिसिन विभाग के डॉ. आशुतोष विश्‍वास और उनकी टीम ने बाकायदा इस बारे में अध्‍ययन किया है। उनका कहना है कि कुछ मामलों में संभव है कि ये लक्षण सामने ना आएं। इसे ‘एफेब्रिल डेंगू’ यानी बिना बुखार वाला डेंगू कहा जाता है।